इंडियन सेक्युलर फ्रंट

इंडियन सेक्युलर फ्रंट (संक्षिप्त नाम: ISF) एक भारतीय राजनीतिक दल है। जिसका गठन पश्चिम बंगाल के हुगली जिले में फुरफुरा शरीफ नाम के एक दरगाह के एक प्रभावशाली मौलवी अब्बास सिद्दीकी द्वारा गठित किया गया है।

इतिहास
यह पार्टी 2021 के पश्चिम बंगाल विधानसभा चुनाव से ठीक पहले पहले बनाई गई थी  और जिसका मुल उद्देश्य तृणमूल कांग्रेस और भारतीय जनता पार्टी के खिलाफ लडना था  यह वाम मोर्चा और भारतीय राष्ट्रीय कांग्रेस  के नेतृत्व में संयुक्त मोर्चा में शामिल हो गई थी।  इस पार्टी ने 2021 पश्चिम बंगाल विधान सभा के चुनाव में 38 सीटों पर चुनाव लड़ा और 1 सीट पर जीत हासिल की।  पार्टी ने बिहार स्थित राजनीतिक दल राष्ट्रीय सेक्युलर मजलिस पार्टी के प्रतीक को उधार के तहत चुनाव लड़ा। चुनाव के तुरन्त बाद, पश्चिम बंगाल कांग्रेस के प्रमुख अधीर रंजन चौधरी ने इंडियन सेक्युलर फ्रंट के साथ गठबंधन को समाप्त करने की घोषणा की।

चुनावी प्रदर्शन
2021 के पश्चिम बंगाल विधान सभा चुनाव के लिए, इंडियन सेक्युलर फ्रंट ने भारतीय कम्युनिस्ट पार्टी (मार्क्सवादी) और भारतीय राष्ट्रीय कांग्रेस के साथ संयुक्त मोर्चा नाम से गठबंधन किया। इस पार्टी ने 38 सीटों पर चुनाव लड़ा और 1 सीट पर जीत हासिल की। इस पार्टी से नवसद सिद्दीकी इकलौते विधायक हैं।

सन्दर्भ
भारत के राजनीतिक दल
पश्चिम बंगाल के राजनीतिक दल
भारत में इस्लामी राजनीतिक दल